Man kan i hans arbejder spore et slægtskab med malere som [[Niels Strøbek]], [[Søren Elgaard]], [[Richard Estes]] og [[Jørgen Boberg]]. Han har uden at underlægge sig tendenser, stilretninger og strømninger ikke blot dyrket stederne, landskaberne, byrummene med de ting, magtsymboler og de nødvendige installationer mennesker efterlader, men også portrætter. Som det hedder i [[Weilbachs Kunstnerleksikon]]: ”Billederne har stadig karakter af samtidsskildringer… men deres mere eller mindre iøjnefaldende forandring i forhold til det oprindelige udgangspunkt gør, at man oplever de i grunden velkendte motiver, som om man så dem for første gang.”<ref>Weilbachs Kunstleksikon, https://www.kulturarv.dk/kid/VisWeilbachRefresh.do?kunstnerId=7163&wsektion=alle </ref>
Levende_personer Personbillede_savnes Kunst Fotografi Maleri